Lille Sølensjø naturreservat

Lille Sølensjø naturreservat er et naturreservat i Rendalen kommune. Det består av et område nord for Sølensjøen. Det nåværende området ble vernet 21. juni 2017, som en endring av reservatet som ble vernet 18. desember 1981. Reservatet inngår i verneplan for skogvern. Bruk av sykkel, hest og kjerre samt ridning er forbudt, unntatt på stier avmerket på vernekartet. Verneforskriften sier at formålet med vernet er «å bevare et område som representerer en bestemt type natur i form av spesielle landskapsformer, våtmarksområder med et rikt fugleliv og gammel gran- og furuskog som har særskilt betydning for biologisk mangfold. Naturreservatet er levested for sjeldne og sårbare sopp- og plantearter og er tilholdssted for sjeldne og truede dyrearter.» Ca. 45 våtmaksfuglarter er påvist i området, med 36 av dem registrert hekkende. Referanser